**สรุปผลการประชุม ก.จ.**

**ครั้งที่ 9/๒๕66**

**เมื่อวันที่ 28 กันยายน 2566 เวลา 09.00 น.**

………………………..

1. การปรับอัตราค่าตอบแทนคณะกรรมการข้าราชการองค์การบริหารส่วนจังหวัด

- เห็นชอบปรับปรุงระเบียบคณะกรรมการกลางข้าราชการองค์การบริหารส่วนจังหวัดว่าด้วยค่าตอบแทนคณะกรรมการข้าราชการองค์การบริหารส่วนจังหวัดและคณะอนุกรรมการ พ.ศ. 2543 ลงวันที่ 11 ตุลาคม 2543 และแก้ไขเพิ่มเติม (ฉบับที่ 2) พ.ศ. 2552 ลงวันที่ 3 กุมภาพันธ์ 2552 และกำหนดอัตราค่าตอบแทนใหม่

2. หารือการนับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อน และแต่งตั้งให้ดำรงตำแหน่งสูงขึ้น

- เห็นชอบให้นับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อน และแต่งตั้งให้ดำรงตำแหน่งสูงขึ้น จำนวน 1 ราย คือ นางวิจิตรา ทาหา

3. หารือการให้ข้าราชการองค์การบริหารส่วนจังหวัดได้รับเงินเดือนสูงกว่าขั้นสูงของตำแหน่งที่ได้รับแต่งตั้ง

- ตามมติคณะรัฐมนตรี เมื่อวันที่ 2 มีนาคม 2547 เห็นชอบแผนปฏิบัติการถ่ายโอนบุคลากรให้แก่องค์กรปกครองส่วนท้องถิ่น สรุปว่า บุคลากรที่ถ่ายโอนไปปฏิบัติงานองค์กรปกครองส่วนท้องถิ่นจะต้องได้รับสิทธิประโยชน์และความก้าวหน้าไม่ต่ำกว่าเดิม และประกาศคณะกรรมการการกระจายอำนาจให้แก่องค์กรปกครองส่วนท้องถิ่น เรื่อง หลักเกณฑ์และขั้นตอนการถ่ายโอนภารกิจสถานีอนามัยเฉลิมพระเกียรติ 60 พรรษา นวมินทราชินี และโรงพยาบาลส่งเสริมสุขภาพตำบลให้แก่องค์การบริหารส่วนจังหวัด ลงวันที่ 5 ตุลาคม พ.ศ. 2564 สรุปว่า สิทธิประโยชน์และความก้าวหน้าของบุคลากรถ่ายโอนจะต้องได้รับไม่ต่ำกว่าเดิม หรือต้องได้รับสิทธิและสวัสดิการเหมือนที่เคยได้รับเมื่อครั้งดำรงตำแหน่งเดิม ประกอบกับมติ ก.จ. ในการประชุม ครั้งที่ 2/2565 เมื่อวันที่ 24 กุมภาพันธ์ 2565 เห็นชอบแนวทางการปฏิบัติการปรับปรุงโครงสร้างส่วนราชการเพื่อรองรับการถ่ายโอนภารกิจสถานีอนามัยเฉลิมพระเกียรติ 60 พรรษา นวมินทราชินี และโรงพยาบาลส่งเสริมสุขภาพตำบลให้แก่องค์การบริหารส่วนจังหวัด สรุปว่า สิทธิประโยชน์และความก้าวหน้าของบุคลากรถ่ายโอนจะต้องได้รับไม่ต่ำกว่าเดิม

ทั้งนี้ ตามประกาศคณะกรรมการกลางข้าราชการองค์การบริหารส่วนจังหวัด เรื่อง มาตรฐานทั่วไปเกี่ยวกับการให้ข้าราชการองค์การบริหารส่วนจังหวัดได้รับเงินเดือน พ.ศ. 2558 ลงวันที่ 22 ตุลาคม 2558 ข้อ 4 (1) กำหนดให้ข้าราชการองค์การบริหารส่วนจังหวัดซึ่งได้รับแต่งตั้งให้ดำรงตำแหน่งประเภทใด สายงานใด ระดับใด ให้ได้รับเงินเดือนขั้นต่ำของตำแหน่งประเภท สายงาน และระดับนั้น เว้นแต่กรณีผู้นั้นได้รับเงินเดือนสูงกว่าขั้นต่ำของระดับนั้นอยู่แล้ว ให้ได้รับเงินเดือนเท่าเดิม หรือหากไม่มีเงินเดือนที่เท่าเดิม ก็ให้ได้รับในขั้นที่มีอัตราเงินเดือนใกล้เคียงที่สูงกว่า ประกาศคณะกรรมการกลางข้าราชการองค์การบริหารส่วนจังหวัด เรื่อง มาตรฐานทั่วไปเกี่ยวกับการกำหนดหลักเกณฑ์การเลื่อนขั้นเงินเดือนข้าราชการองค์การบริหารส่วนจังหวัด พ.ศ. 2558 ลงวันที่ 24 ธันวาคม พ.ศ. 2558 และที่แก้ไขเพิ่มเติม ข้อ 7 กำหนดให้ข้าราชการที่ได้รับเงินเดือนถึงขั้นสูงของประเภทตำแหน่งและระดับตำแหน่งที่ได้รับแต่งตั้งนั้น เมื่อได้รับการพิจารณาเลื่อนขั้นเงินเดือนตามรอบการประเมินผลการปฏิบัติงานแล้ว ให้ได้รับเงินเดือนในระดับถัดไปอีกหนึ่งระดับของแต่ละประเภทตำแหน่ง โดยให้ได้รับอัตราเงินเดือนเท่าเดิมก่อน หากไม่มีอัตราเงินเดือนที่เท่าเดิม ให้ได้รับอัตราเงินเดือนในขั้นใกล้เคียงที่สูงกว่า แล้วจึงเลื่อนขั้นเงินเดือน และมติ ก.จ. ในการประชุมครั้งที่ 12/2558 ลงวันที่ 24 ธันวาคม 2558 เห็นชอบแนวทางการปรับเงินเดือนข้าราชการเข้าสู่บัญชีอัตราเงินเดือนพนักงานส่วนท้องถิ่น บัญชี 5 กำหนดให้กรณีข้าราชการที่ได้รับเงินเดือนถึงขั้นสูง และได้รับค่าตอบแทนพิเศษตามระเบียบกระทรวงการคลังว่าด้วยการเบิกจ่ายค่าตอบแทนพิเศษของข้าราชการและลูกจ้างประจำผู้ได้รับเงินเดือนหรือค่าจ้างถึงขั้นสูงหรือใกล้ถึงขั้นสูงของอันดับหรือตำแหน่ง พ.ศ. 2550 และที่แก้ไขเพิ่มเติม ให้ดำเนินการปรับอัตราเงินเดือนเดิมของผู้นั้นเข้าสู่บัญชีอัตราเงินเดือนพนักงานส่วนท้องถิ่น บัญชี 5 ก่อน แล้วจึงดำเนินการออกคำสั่งเลื่อนขั้นเงินเดือนผู้นั้นตามผลการปฏิบัติงาน ประกอบกับเทียบเคียงของข้าราชการพลเรือน ตามมติคณะรัฐมนตรี เมื่อวันที่ 18 ตุลาคม 2559 เห็นชอบหลักเกณฑ์และวิธีการให้ข้าราชการพลเรือนสามัญได้รับเงินเดือนสูงกว่าขั้นสูงของตำแหน่งที่ได้รับการแต่งตั้ง (ตามหนังสือสำนักเลขาธิการคณะรัฐมนตรี ด่วนที่สุด ที่ นร 0505/ว 347 ลงวันที่ 20 ตุลาคม 2559) สรุปว่า ตามข้อ 5 กำหนดให้ข้าราชการพลเรือนสามัญผู้ใดได้รับค่าตอบแทนพิเศษตามระเบียบกระทรวงการคลังว่าด้วยการเบิกจ่ายเงินค่าตอบแทนพิเศษของข้าราชการและลูกจ้างประจำผู้ได้รับเงินเดือนหรือค่าจ้างถึงขั้นสูงของอันดับหรือตำแหน่ง อยู่ในวันที่หลักเกณฑ์และวิธีการนี้มีผลใช้บังคับให้นำค่าตอบแทนดังกล่าวมารวมเป็นเงินเดือน ในกรณีที่มีเศษไม่ถึงสิบบาทให้ปรับเป็นสิบบาท

เมื่อปรากฏข้อเท็จจริงว่า นาย ส. ได้รับเงินเดือนสูงกว่าขั้นสูงของตำแหน่งที่ได้รับการแต่งตั้ง ในระดับชำนาญการพิเศษ โดยได้รับเงินเดือนถึงอัตราเงินเดือนขั้นสูง (เต็มขั้น) และได้รับค่าตอบแทนพิเศษ เมื่อโอนมาเป็นข้าราชการองค์การบริหารส่วนจังหวัด จึงต้องนำค่าตอบแทนพิเศษมารวมเป็นเงินเดือนก่อน แล้วจึงนำอัตราเงินเดือนที่ได้รับปรับเข้าสู่บัญชีอัตราเงินเดือนพนักงานส่วนท้องถิ่น บัญชี 5 โดยให้ได้รับอัตราเงินเดือนเท่าเดิมก่อน หรือหากไม่มีเงินเดือนที่เท่าเดิม ก็ให้ได้รับในขั้นที่มีอัตราเงินเดือนใกล้เคียงที่สูงกว่าแทน ดังนั้น นาย ส. ตำแหน่งนักวิชาการสาธารณสุข ระดับชำนาญการ ต้องได้รับอัตราเงินเดือน 60,450 บาท ต่อจากนั้น จึงดำเนินการออกคำสั่งเลื่อนขั้นเงินเดือนตามผลการปฏิบัติงานและผลการพิจารณาเลื่อนขั้นเงินเดือน ในแต่ละครั้งต่อไป (เงินเดือน 58,390 บาท + ค่าตอบแทนพิเศษ 1,207.74 บาท = 59,597.74 บาท ปรับเศษเป็น 59,600 บาท เมื่อนำไปปรับเข้าสู่บัญชี 5 ไม่มีอัตราเงินเดือนที่เท่าเดิม 59,600 บาท จึงต้องใช้อัตราเงินเดือนใกล้เคียงที่สูงกว่าที่อัตรา 60,450 บาท)

4. การคัดเลือกกรณีที่มีเหตุพิเศษที่ไม่จำเป็นต้องสอบแข่งขัน กรณีบรรจุบุคลากร
ในสังกัดองค์การบริหารส่วนจังหวัดที่ปฏิบัติงานในสถานการณ์การแพร่ระบาดของโรคติดเชื้อไวรัสโคโรนา 2019 เข้ารับราชการเป็นกรณีพิเศษ พ.ศ. 2565 (เพิ่มเติม)

- เห็นชอบร่างประกาศ ก.จ. เรื่อง มาตรฐานทั่วไปเกี่ยวกับการคัดเลือกกรณีที่มีเหตุพิเศษ ที่ไม่จำเป็นต้องสอบแข่งขัน กรณีบรรจุบุคลากรในสังกัดองค์การบริหารส่วนจังหวัดที่ปฏิบัติงานในสถานการณ์การแพร่ระบาดของโรคติดเชื้อไวรัสโคโรนา 2019 (ฉบับที่ ..) พ.ศ. .... สาระสำคัญ คือ กำหนดตำแหน่งบุคลากรทางสาธารณสุขตามประกาศ ก.จ. เรื่อง มาตรฐานทั่วไปเกี่ยวกับการคัดเลือกกรณีที่มีเหตุพิเศษ ที่ไม่จำเป็นต้องสอบแข่งขัน กรณีบรรจุบุคลากรในสังกัดองค์การบริหารส่วนจังหวัดที่ปฏิบัติงานในสถานการณ์การแพร่ระบาดของโรคติดเชื้อไวรัสโคโรนา 2019 เข้ารับราชการเป็นกรณีพิเศษ พ.ศ. ๒๕๖๕ เพิ่มเติมจำนวน 5 ตำแหน่ง ประกอบด้วย ผู้ช่วยแพทย์แผนไทย ผู้ช่วยนักกายภาพบำบัด ผู้ช่วยนักโภชนาการ ผู้ช่วยโภชนากร และ ผู้ช่วยเจ้าพนักงานทันตสาธารณสุข และกำหนดอำนาจหน้าที่คณะกรรมการคัดเลือกและรายละเอียด การดำเนินการคัดเลือกให้ชัดเจนมากยิ่งขึ้น

5. การแต่งตั้งคณะกรรมการตามประกาศ ก.จ. ก.ท. และ ก.อบต. เรื่อง มาตรฐานทั่วไปเกี่ยวกับ การคัดเลือกเพื่อเลื่อนและแต่งตั้งข้าราชการหรือพนักงานส่วนท้องถิ่นให้ดำรงตำแหน่งที่สูงขึ้นในสายงานวิทยาศาสตร์และเทคโนโลยี พ.ศ. 2562 ลงวันที่ 23 พฤษภาคม 2562 (เพิ่มเติม)

- เห็นชอบให้กำหนดรายชื่อสถาบันการศึกษาระดับอุดมศึกษาของรัฐในสาขาวิชาที่เกี่ยวข้อง หรือส่วนราชการระดับส่วนกลางหรือส่วนภูมิภาคหรือองค์กรปกครองส่วนท้องถิ่นที่เกี่ยวข้องกับลักษณะงาน ของตำแหน่งที่ขอประเมินเพื่อพิจารณาแต่งตั้งเป็นคณะกรรมการประเมิน ผลงานทางวิชาการ หรือคณะกรรมการสัมภาษณ์ในระดับเชี่ยวชาญ ตามประกาศ ก.จ. ก.ท. และ ก.อบต. เรื่อง มาตรฐานทั่วไปเกี่ยวกับการคัดเลือก เพื่อเลื่อนและแต่งตั้งข้าราชการหรือพนักงานส่วนท้องถิ่นให้ดำรงตำแหน่งที่สูงขึ้นในสายงานวิทยาศาสตร์ และเทคโนโลยี พ.ศ. 2562 ลงวันที่ 23 พฤษภาคม 2562 ในตำแหน่งพยาบาลวิชาชีพ และนักวิชาการสาธารณสุข (เพิ่มเติม)

6. ขอพิจารณาปรับปรุงแก้ไขมาตรฐานกำหนดตำแหน่งหัวหน้าฝ่ายพัสดุและทรัพย์สิน

- ตามประกาศคณะกรรมการกลางข้าราชการและพนักงานส่วนท้องถิ่น เรื่อง มาตรฐานทั่วไปเกี่ยวกับเงินเพิ่มสำหรับตำแหน่งที่มีเหตุพิเศษ ตำแหน่งด้านพัสดุ พ.ศ. 2563 ข้อ 3 กำหนดให้นำหลักเกณฑ์ และคุณสมบัติของผู้ที่จะได้รับเงินเพิ่ม ตามระเบียบว่าด้วยเงินเพิ่มสำหรับตำแหน่งที่มีเหตุพิเศษ ตำแหน่งด้านพัสดุ พ.ศ. 2562 มาใช้โดยอนุโลม ทั้งนี้ ผู้มีสิทธิ หมายความว่า ข้าราชการผู้ดำรงตำแหน่งที่เกี่ยวกับการจัดซื้อจัดจ้าง หรือการบริหารพัสดุ และปฏิบัติงานด้านการจัดซื้อจัดจ้างหรือการบริหารพัสดุ ได้แก่ ตำแหน่งนักวิชาการพัสดุ เจ้าพนักงานพัสดุ และตำแหน่งอื่นที่คณะกรรมการกลางข้าราชการองค์การบริหารส่วนจังหวัดกำหนด โดยความเห็นของกระทรวงการคลัง และต้องเป็นผู้ผ่านการอบรมหลักสูตรมาตรฐานวิชาชีพด้านการจัดซื้อจัดจ้างและการบริหารพัสดุภาครัฐตามที่กรมบัญชีกลางกำหนด และได้รับวุฒิบัตรด้านการจัดซื้อจัดจ้าง และการบริหารพัสดุจากกรมบัญชีกลาง

ประกอบกับหนังสือกรมบัญชีกลาง ด่วนที่สุด ที่ กค 0405.6/4242 ลงวันที่ 30 มกราคม 2563 แจ้งผลการตอบข้อหารือของสำนักงาน ก.จ. ก.ท. และ ก.อบต. กรณี ตำแหน่งผู้อำนวยการสำนัก/กอง/ส่วน/ฝ่าย... (ตำแหน่งสายงานด้านนักบริหารงานการคลัง) เป็นผู้ดำรงตำแหน่งหัวหน้าสายงานที่ได้รับการแต่งตั้งเป็นเจ้าหน้าที่หรือหัวหน้าเจ้าหน้าที่และปฏิบัติงานเกี่ยวกับการจัดซื้อจัดจ้างหรือการบริหารพัสดุ ถือเป็นผู้มีสิทธิได้รับเงินเพิ่มสำหรับตำแหน่งที่มีเหตุพิเศษ ตำแหน่งด้านพัสดุ หรือไม่นั้น กรณีนี้ หากพิจารณาตามคุณสมบัติของผู้มีสิทธิได้รับเงินเพิ่มสำหรับตำแหน่งที่มีเหตุพิเศษ ตำแหน่งด้านพัสดุ พ.ศ. 2562 แล้ว ผู้ดำรงตำแหน่งดังกล่าวไม่ถือว่าเป็นผู้มีสิทธิที่จะได้รับเงินเพิ่มสำหรับตำแหน่งเนื่องจากตำแหน่งผู้อำนวยการสำนัก/กอง/ส่วน/ฝ่าย... (ตำแหน่งสายงานด้านนักบริหารงานการคลัง) มิได้ดำรงตำแหน่งที่เกี่ยวกับการจัดซื้อจัดจ้าง หรือการบริหารพัสดุ (ตำแหน่งสายงานด้านพัสดุ) โดยตรง เนื่องจากลักษณะงานเป็นการปฏิบัติงานโดยทั่วไป ซึ่งมีหน้าที่และความรับผิดชอบหรือได้รับมอบหมายงานด้านการบริหารงานคลังหลายด้าน ที่มีงานด้านพัสดุ ที่ต้องรับผิดชอบเป็นส่วนหนึ่งเท่านั้น ประกอบกับตำแหน่งดังกล่าวเป็นตำแหน่งสายงานผู้บริหาร ซึ่งไม่เป็นไปตามวัตถุประสงค์ของกระทรวงการคลังที่กำหนดให้เฉพาะผู้ปฏิบัติงานในตำแหน่งนักวิชาการพัสดุ เจ้าพนักงานพัสดุ โดยตรงเท่านั้น เป็นผู้มีสิทธิได้รับเงินเพิ่มสำหรับตำแหน่งที่มีเหตุพิเศษ ตำแหน่งด้านพัสดุ ดังนั้น จึงไม่เห็นชอบ ที่จะปรับปรุงหรือกำหนดมาตรฐานกำหนดตำแหน่งเฉพาะหัวหน้าฝ่ายพัสดุและทรัพย์สิน (นักบริหารงานการคลัง) ให้แตกต่างจากนักบริหารงานการคลังในตำแหน่งอื่น ๆ หรือหัวหน้าฝ่ายอื่นในองค์กรปกครองส่วนท้องถิ่น แต่อย่างใด

7. การรับฟังความคิดเห็นร่างพระราชบัญญัติระเบียบบริหารงานบุคคลส่วนท้องถิ่น (ฉบับที่ ..) พ.ศ. ....

- เพื่อให้การรับฟังความคิดเห็นร่างพระราชบัญญัติระเบียบบริหารงานบุคคลส่วนท้องถิ่น (ฉบับที่..) พ.ศ. .... เป็นไปด้วยความเรียบร้อย จึงมีมติมอบหมายให้คณะอนุกรรมการด้านโครงสร้าง และอัตรากำลัง (อ.ก.จ.โครงสร้าง อ.ก.ท.โครงสร้าง และ อ.ก.อบต.โครงสร้าง) นำเรื่องนี้ไปพิจารณาก่อนนำเสนอ ก.จ. ก.ท. และ ก.อบต. พิจารณาต่อไป

.........................................................................

**สรุปผลการประชุม ก.ท.**

**ครั้งที่ 9/๒๕66**

**เมื่อวันที่ 28 กันยายน 2566 เวลา 10.00 น.**

………………………..

1. การคัดเลือกกรณีที่มีเหตุพิเศษที่ไม่จำเป็นต้องสอบแข่งขัน กรณีบรรจุบุคลากรในสังกัดเทศบาล ที่ปฏิบัติงานในสถานการณ์การแพร่ระบาดของโรคติดเชื้อไวรัสโคโรนา 2019 เข้ารับราชการเป็นกรณีพิเศษ พ.ศ. 2565 (เพิ่มเติม)

- เห็นชอบร่างประกาศ ก.ท. เรื่อง มาตรฐานทั่วไปเกี่ยวกับการคัดเลือกกรณีที่มีเหตุพิเศษ ที่ไม่จำเป็นต้องสอบแข่งขัน กรณีบรรจุบุคลากรในสังกัดเทศบาลที่ปฏิบัติงานในสถานการณ์การแพร่ระบาด ของโรคติดเชื้อไวรัสโคโรนา 2019 (ฉบับที่ .) พ.ศ. .... สาระสำคัญ คือ กำหนดตำแหน่งบุคลากรทางสาธารณสุขตามประกาศ ก.ท. เรื่อง มาตรฐานทั่วไปเกี่ยวกับการคัดเลือกกรณีที่มีเหตุพิเศษที่ไม่จำเป็นต้องสอบแข่งขัน กรณีบรรจุบุคลากรในสังกัดเทศบาลที่ปฏิบัติงานในสถานการณ์การแพร่ระบาดของโรคติดเชื้อไวรัสโคโรนา 2019 เข้ารับราชการเป็นกรณีพิเศษ พ.ศ. ๒๕๖๕ เพิ่มเติมจำนวน 5 ตำแหน่ง ประกอบด้วย ผู้ช่วยแพทย์แผนไทย ผู้ช่วยนักกายภาพบำบัด ผู้ช่วยนักโภชนาการ ผู้ช่วยโภชนากร และ ผู้ช่วยเจ้าพนักงานทันตสาธารณสุข และกำหนดอำนาจหน้าที่คณะกรรมการคัดเลือกและรายละเอียดการดำเนินการคัดเลือกให้ชัดเจนมากยิ่งขึ้น

2. การแต่งตั้งคณะกรรมการตามประกาศ ก.ท. เรื่อง มาตรฐานทั่วไปเกี่ยวกับการคัดเลือกเพื่อเลื่อน และแต่งตั้งข้าราชการหรือพนักงานส่วนท้องถิ่นให้ดำรงตำแหน่งที่สูงขึ้นในสายงานวิทยาศาสตร์และเทคโนโลยี พ.ศ. 2562 ลงวันที่ 23 พฤษภาคม 2562 (เพิ่มเติม)

- เห็นชอบให้กำหนดรายชื่อสถาบันการศึกษาระดับอุดมศึกษาของรัฐในสาขาวิชาที่เกี่ยวข้อง หรือส่วนราชการระดับส่วนกลาง หรือส่วนภูมิภาค หรือองค์กรปกครองส่วนท้องถิ่นที่เกี่ยวข้องกับลักษณะงาน ของตำแหน่งที่ขอประเมินเพื่อพิจารณาแต่งตั้งเป็นคณะกรรมการประเมินผลงานทางวิชาการ หรือคณะกรรมการสัมภาษณ์ในระดับเชี่ยวชาญ ตามประกาศ ก.จ. ก.ท. และ ก.อบต. เรื่อง มาตรฐานทั่วไปเกี่ยวกับการคัดเลือก เพื่อเลื่อนและแต่งตั้งข้าราชการหรือพนักงานส่วนท้องถิ่นให้ดำรงตำแหน่งที่สูงขึ้นในสายงานวิทยาศาสตร์ และเทคโนโลยี พ.ศ. 2562 ลงวันที่ 23 พฤษภาคม 2562 ในตำแหน่งพยาบาลวิชาชีพ และนักวิชาการสาธารณสุข (เพิ่มเติม)

3. ขอพิจารณาปรับปรุงแก้ไขมาตรฐานกำหนดตำแหน่งหัวหน้าฝ่ายพัสดุและทรัพย์สิน

- ตามประกาศคณะกรรมการกลางข้าราชการและพนักงานส่วนท้องถิ่น เรื่อง มาตรฐานทั่วไปเกี่ยวกับเงินเพิ่มสำหรับตำแหน่งที่มีเหตุพิเศษ ตำแหน่งด้านพัสดุ พ.ศ. 2563 ข้อ 3 กำหนดให้นำหลักเกณฑ์ และคุณสมบัติของผู้ที่จะได้รับเงินเพิ่ม ตามระเบียบว่าด้วยเงินเพิ่มสำหรับตำแหน่งที่มีเหตุพิเศษ ตำแหน่งด้านพัสดุ พ.ศ. 2562 มาใช้โดยอนุโลม ทั้งนี้ ผู้มีสิทธิ หมายความว่า ข้าราชการผู้ดำรงตำแหน่งที่เกี่ยวกับการจัดซื้อจัดจ้าง หรือการบริหารพัสดุ และปฏิบัติงานด้านการจัดซื้อจัดจ้างหรือการบริหารพัสดุ ได้แก่ ตำแหน่งนักวิชาการพัสดุ เจ้าพนักงานพัสดุ และตำแหน่งอื่นที่คณะกรรมการกลางพนักงานเทศบาลกำหนด โดยความเห็น ของกระทรวงการคลัง และต้องเป็นผู้ผ่านการอบรมหลักสูตรมาตรฐานวิชาชีพด้านการจัดซื้อจัดจ้าง และการบริหารพัสดุภาครัฐตามที่กรมบัญชีกลางกำหนด และได้รับวุฒิบัตรด้านการจัดซื้อจัดจ้าง และการบริหารพัสดุจากกรมบัญชีกลาง

ประกอบกับหนังสือกรมบัญชีกลาง ด่วนที่สุด ที่ กค 0405.6/4242 ลงวันที่ 30 มกราคม 2563 แจ้งผลการตอบข้อหารือของสำนักงาน ก.จ. ก.ท. และ ก.อบต. กรณี ตำแหน่งผู้อำนวยการสำนัก/กอง/ส่วน/ฝ่าย... (ตำแหน่งสายงานด้านนักบริหารงานการคลัง) เป็นผู้ดำรงตำแหน่งหัวหน้าสายงานที่ได้รับการแต่งตั้งเป็นเจ้าหน้าที่หรือหัวหน้าเจ้าหน้าที่และปฏิบัติงานเกี่ยวกับการจัดซื้อจัดจ้างหรือการบริหารพัสดุ ถือเป็นผู้มีสิทธิได้รับเงินเพิ่มสำหรับตำแหน่งที่มีเหตุพิเศษ ตำแหน่งด้านพัสดุ หรือไม่นั้น กรณีนี้ หากพิจารณาตามคุณสมบัติของผู้มีสิทธิได้รับเงินเพิ่มสำหรับตำแหน่งที่มีเหตุพิเศษ ตำแหน่งด้านพัสดุ พ.ศ. 2562 แล้ว ผู้ดำรงตำแหน่งดังกล่าวไม่ถือว่าเป็นผู้มีสิทธิที่จะได้รับเงินเพิ่มสำหรับตำแหน่งเนื่องจากตำแหน่งผู้อำนวยการสำนัก/กอง/ส่วน/ฝ่าย... (ตำแหน่งสายงานด้านนักบริหารงานการคลัง) มิได้ดำรงตำแหน่งที่เกี่ยวกับการจัดซื้อจัดจ้าง หรือการบริหารพัสดุ (ตำแหน่งสายงานด้านพัสดุ) โดยตรง เนื่องจากลักษณะงานเป็นการปฏิบัติงานโดยทั่วไป ซึ่งมีหน้าที่และความรับผิดชอบหรือได้รับมอบหมายงานด้านการบริหารงานคลังหลายด้าน ที่มีงานด้านพัสดุ ที่ต้องรับผิดชอบเป็นส่วนหนึ่งเท่านั้น ประกอบกับตำแหน่งดังกล่าวเป็นตำแหน่งสายงานผู้บริหาร ซึ่งไม่เป็นไปตามวัตถุประสงค์ของกระทรวงการคลังที่กำหนดให้เฉพาะผู้ปฏิบัติงานในตำแหน่งนักวิชาการพัสดุ เจ้าพนักงานพัสดุ โดยตรงเท่านั้น เป็นผู้มีสิทธิได้รับเงินเพิ่มสำหรับตำแหน่งที่มีเหตุพิเศษ ตำแหน่งด้านพัสดุ ดังนั้น จึงไม่เห็นชอบ ที่จะปรับปรุงหรือกำหนดมาตรฐานกำหนดตำแหน่งเฉพาะหัวหน้าฝ่ายพัสดุและทรัพย์สิน (นักบริหารงานการคลัง) ให้แตกต่างจากนักบริหารงานการคลังในตำแหน่งอื่น ๆ หรือหัวหน้าฝ่ายอื่นในองค์กรปกครองส่วนท้องถิ่น แต่อย่างใด

4. การรับฟังความคิดเห็นร่างพระราชบัญญัติระเบียบบริหารงานบุคคลส่วนท้องถิ่น (ฉบับที่ ..) พ.ศ. ....

- เพื่อให้การรับฟังความคิดเห็นร่างพระราชบัญญัติระเบียบบริหารงานบุคคลส่วนท้องถิ่น (ฉบับที่..) พ.ศ. .... เป็นไปด้วยความเรียบร้อย จึงมีมติมอบหมายให้คณะอนุกรรมการด้านโครงสร้าง และอัตรากำลัง (อ.ก.จ.โครงสร้าง อ.ก.ท.โครงสร้าง และ อ.ก.อบต.โครงสร้าง) นำเรื่องนี้ไปพิจารณาก่อนนำเสนอ ก.จ. ก.ท. และ ก.อบต. พิจารณาต่อไป

5. หารือการนับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อน และแต่งตั้งให้ดำรงตำแหน่งสูงขึ้น

- เห็นชอบให้นับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อน และแต่งตั้งให้ดำรงตำแหน่งสูงขึ้น จำนวน 3 ราย ดังนี้

1. นายธนพล กรุณกิจ

2. นางสาวพลอย พชรกลวัชร

3. นายณรงค์ศักดิ์ กลิ่นกุสุม

6. ขอหารือการดำเนินการแต่งตั้งข้าราชการหรือพนักงานครูองค์กรปกครองส่วนท้องถิ่น ให้มีหรือเลื่อนวิทยฐานะระดับชำนาญการพิเศษ กรณีเปลี่ยนสังกัด

- มีมติให้ความเห็นชอบตอบข้อหารือของสำนักงาน ก.ท.จ. สุโขทัย ซึ่งหารืออำนาจการแต่งตั้ง กรณีพนักงานครูเทศบาล สังกัดเทศบาลตำบล ศ. และเทศบาลตำบลเมือง บ. ซึ่งได้ยื่นคำขอมีหรือเลื่อน วิทยฐานะสูงขึ้นระดับชำนาญการพิเศษไว้กับเทศบาลทั้งสองแห่งข้างต้นแล้วภายหลังโอน (ย้าย) ไปสังกัดองค์การบริหารส่วนจังหวัด ส. และต่อมาสำนักงาน ก.จ. ก.ท. และ ก.อบต. ได้แจ้งผลการประเมินผลงานข้าราชการหรือพนักงานครูเพื่อให้นำเสนอ ก.จ.จ. หรือ ก.ท.จ. แล้วแต่กรณี พิจารณาให้ความเห็นชอบแต่งตั้งให้ข้าราชการหรือพนักงานครูที่มีผลการประเมิน “ผ่าน” เลื่อนวิทยฐานะสูงขึ้นระดับชำนาญการพิเศษ (กรณีเยียวยา รอบเดือนตุลาคม 2562 และรอบเดือนเมษายน 2563) โดยหารือว่า เทศบาลตำบล ศ. และเทศบาลตำบลเมือง บ. ต้นสังกัดเดิมหรือองค์การบริหารส่วนจังหวัด ส. ต้นสังกัดใหม่ หน่วยงานใด จะเป็นผู้ดำเนินการขอความเห็นชอบแต่งตั้งข้าราชการหรือพนักงานครูรายดังกล่าวให้มีหรือเลื่อนวิทยฐานะสูงขึ้น

ทั้งนี้ เห็นว่า นาง ส. ตำแหน่งครู วิทยฐานะครูชำนาญการ โรงเรียนเทศบาล ว. สังกัดเทศบาลตำบล ศ. จังหวัด ส. ได้จัดส่งผลงานที่เกิดจากการปฏิบัติหน้าที่ (ผลการปฏิบัติงานและผลงานทางวิชาการ) เพื่อเลื่อนวิทยฐานะครูชำนาญการพิเศษ กรณีเยียวยา รอบเดือนตุลาคม 2562 (ส่งผลงานหลังอบรม 6 เดือน) เมื่อวันที่ 26 กรกฎาคม 2565 ในขณะที่สังกัดเทศบาลตำบล ศ. ภายหลังได้โอน (ย้าย) ไปดำรงตำแหน่งครูวิทยฐานะครูชำนาญการ โรงเรียน ว. สังกัดองค์การบริหารส่วนจังหวัด ส. มีผลนับตั้งแต่วันที่ 1 พฤศจิกายน 2565 เป็นต้นไป ต่อมาสำนักงาน ก.จ. ก.ท. และ ก.อบต. ได้มีหนังสือ ที่ มท 0809.4/ว 14 ลงวันที่ 16 พฤษภาคม 2566 แจ้งผลการประเมินผลงานฯ โดยนาง ส. มีผลการประเมิน “ผ่าน” และการแต่งตั้งมีผลย้อนหลังนับตั้งแต่วันที่ 26 กรกฎาคม 2565 เป็นต้นไป ก่อนโอนย้ายไปสังกัดองค์การบริหารส่วนจังหวัด ส และนาง พ. ตำแหน่งครู วิทยฐานะครูชำนาญการ โรงเรียน บ. สังกัดเทศบาลตำบลเมือง บ. จังหวัด ส. ได้จัดส่งผลงานที่เกิดจากการปฏิบัติหน้าที่ (ผลการปฏิบัติงานและผลงานทางวิชาการ) เพื่อเลื่อนวิทยฐานะครูชำนาญการพิเศษ กรณีเยียวยา รอบเดือนเมษายน 2563 (ส่งผลงานหลังอบรม 6 เดือน) เมื่อวันที่ 16 กันยายน 2565 ในขณะที่สังกัดเทศบาลตำบลเมือง บ. ภายหลังได้โอน (ย้าย) ไปดำรงตำแหน่งครู วิทยฐานะครูชำนาญการ โรงเรียน ว. สังกัดองค์การบริหารส่วนจังหวัด ส. มีผลนับตั้งแต่วันที่ 1 มิถุนายน 2566 เป็นต้นไป ต่อมาสำนักงาน ก.จ. ก.ท. และ ก.อบต. ได้มีหนังสือ ที่ มท 0809.4/ว 15 ลงวันที่ 19 พฤษภาคม 2566 แจ้งผลการประเมินผลงานฯ โดยนาง ส. มีผลการประเมิน “ผ่าน” และการแต่งตั้งมีผลย้อนหลังนับตั้งแต่วันที่ 16 กันยายน 2565 เป็นต้นไป ก่อนโอนย้ายไปสังกัดองค์การบริหารส่วนจังหวัด ส.

ดังนั้น กรณีการดำเนินการเกี่ยวกับการออกคำสั่งแต่งตั้งนาง ส. และนาง พ. ให้เลื่อนวิทยฐานะครูชำนาญการพิเศษ จึงเป็นอำนาจหน้าที่ของนายกเทศมนตรีตำบล ศ. และนายกเทศมนตรีตำบลเมือง บ. ที่จะต้องเสนอขอความเห็นชอบต่อ ก.ท.จ. ส. เพื่อพิจารณาให้ความเห็นชอบแต่งตั้งให้เลื่อนวิทยฐานะครูชำนาญการพิเศษ และดำเนินการออกคำสั่งแต่งตั้งให้เลื่อนวิทยฐานะครูชำนาญการพิเศษ มีผลนับตั้งแต่วันที่ 26 กรกฎาคม 2565 และวันที่ 16 กันยายน 2565 เป็นต้นไป แล้วแต่กรณี จากนั้นจึงแจ้งองค์การบริหารส่วนจังหวัด ส. ดำเนินการในส่วนที่เกี่ยวข้องต่อไป

7. หารือแนวทางปฏิบัติตามพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2561 มาตรา 99

- การที่เทศบาลตำบล บ. ขอให้คณะกรรมการ ป.ป.ช. พิจารณาทบทวนมติของคณะกรรมการ ป.ป.ช.
ตามมาตรา ๙๙ วรรคสอง แห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต
พ.ศ. ๒๕๖๑ เป็นครั้งที่ ๒ สามารถดำเนินการได้หรือไม่ และหากมีการทบทวนมติคณะกรรมการ ป.ป.ช. อีก ผู้บังคับบัญชาหรือผู้มีอำนาจแต่งตั้งถอดถอนจะต้องรอผลการพิจารณาทบทวนมติของคณะกรรมการ ป.ป.ช.
ตามมาตรา ๙๘ วรรคสาม ก่อนหรือไม่ อย่างไร นั้น ประเด็นดังกล่าวไม่อยู่ในหน้าที่และอำนาจของ ก.ท.
ตามพระราชบัญญัติระเบียบบริหารงานบุคคลส่วนท้องถิ่น พ.ศ. 2542 แต่เป็นเรื่องอยู่ในอำนาจการพิจารณาวินิจฉัยของคณะกรรมการ ป.ป.ช. ตามมาตรา ๘ แห่งพระราชบัญญัติประกอบรัฐธรรมนูญว่าด้วยการป้องกัน และปราบปรามการทุจริต พ.ศ. ๒๕๖๑

8. หารือการแต่งตั้งคณะกรรมการสอบสวนทางวินัยพนักงานเทศบาลกรณีพ้นจากราชการ

- เมื่อนาย น. ได้ออกจากราชการเพราะเหตุถูกลงโทษปลดออกจากราชการโดยให้มีผลตั้งแต่วันที่ ๑ พฤศจิกายน ๒๕๕๘ เป็นต้นไป แต่การกล่าวหาและการแต่งตั้งคณะอนุกรรมการไต่สวนนาย น. ของคณะกรรมการ ป.ป.ช. เกิดขึ้นเมื่อวันที่ ๒๔ พฤษภาคม 2560 ซึ่งเป็นระยะเวลาภายหลังจากที่นาย น. พ้นจากราชการไปแล้วเป็นเวลาเกินหนึ่งร้อยแปดสิบวัน กรณีจึงไม่เข้าเงื่อนไขตามข้อ 28 ของประกาศ ก.ท. เรื่อง มาตรฐานทั่วไปเกี่ยวกับวินัยและการรักษาวินัย และการดำเนินการทางวินัย พ.ศ. 2558 อันเป็นประกาศ ที่ใช้ในขณะนั้น ดังนั้น เทศบาลเมือง ศ. จึงไม่มีอำนาจพิจารณาลงโทษทางวินัยแก่นาย น. ตามที่คณะกรรมการ ป.ป.ช. มีมติชี้มูลความผิดได้ ทั้งนี้ เทียบเคียง มติ ก.ท. ในการประชุมครั้งที่ 10/2560 เมื่อวันที่ 23 พฤศจิกายน 2560 และบันทึกสำนักงานคณะกรรมการกฤษฎีกา เรื่องเสร็จที่ 341/2563

การที่เทศบาลเมือง ศ. ได้มีคำสั่ง ที่ ๑0/๒๕๖๒ ลงวันที่ 21 ตุลาคม ๒๕๖๒ ลงโทษไล่ออกจากราชการนาย น. จึงไม่เป็นไปตามประกาศ ก.ท. เรื่อง มาตรฐานทั่วไปเกี่ยวกับวินัยและการรักษาวินัยฯ ดังนั้น ก.ท. จึงอาศัยอำนาจตามมาตรา 17 (๑๐) ประกอบมาตรา 2๔ วรรคเจ็ด ให้ข้อคิดเห็น ก.ท.จ. พิจารณาแจ้งให้เทศบาลเมือง ศ. เพิกถอนคำสั่งลงโทษดังกล่าวต่อไป

9. หารือกรณีแต่งตั้งคณะอนุกรรมการพิจารณาอุทธรณ์และร้องทุกข์เป็นคณะกรรมการสอบสวนวินัย

- การที่ เทศบาลเมือง พ. มีคำสั่งแต่งตั้งนาง ช. ปลัดเทศบาล ซึ่งเป็นกรรมการในคณะอนุกรรมการพิจารณาอุทธรณ์และร้องทุกข์ฯ เป็นกรรมการสอบสวนวินัยนาย น. จึงสามารถกระทำได้ ตามประกาศ ก.ท. เรื่อง มาตรฐานทั่วไปเกี่ยวกับสิทธิอุทธรณ์ การพิจารณาอุทธรณ์และการร้องทุกข์ พ.ศ. 2559 ข้อ 9 และหากข้อเท็จจริงปรากฏว่า นาง ช. ซึ่งเคยเป็นคณะกรรมการสอบสวนวินัยได้ออกจากที่ประชุมคณะอนุกรรมการพิจารณาอุทธรณ์และร้องทุกข์ฯ ในวาระการพิจารณาอุทธรณ์ของนาย น. การพิจารณาอุทธรณ์ของคณะอนุกรรมการพิจารณาอุทธรณ์และร้องทุกข์ฯ ครั้งดังกล่าวย่อมไม่ขัดต่อหลักในเรื่องความเป็นกลางตามมาตรา 16 แห่งพระราชบัญญัติวิธีปฏิบัติราชการทางปกครอง พ.ศ. 2539

10. หารือกรณีเทศบาลตำบล น. โต้แย้งมติ ก.ท.จ. ก.

- กรณีเทศบาลตำบล น. มีคำสั่งลงโทษปลด นาย ป. ออกจากราชการ ต่อมา นาย ป. ฟ้องศาลปกครองให้เพิกถอนคำสั่งลงโทษนั้น โดยศาลปกครองมีคำพิพากษาถึงที่สุดให้เพิกถอนคำสั่งลงโทษปลดออกจากราชการ เนื่องจากเห็นว่า คำสั่งแต่งตั้งกรรมการสอบสวนไม่ชอบด้วยกฎหมาย แต่ไม่ตัดอำนาจของนายกเทศบาลตำบล น. ดำเนินการทางวินัยใหม่ให้ถูกต้อง

การที่เทศบาลตำบล น. ได้แต่งตั้งคณะกรรมการสอบสวนวินัยนาย ป. ใหม่ จึงถือได้ว่ากระบวนการดำเนินการทางวินัยยังไม่ถึงที่สุด เทศบาลตำบล น. จึงไม่มีหน้าที่จ่ายเงินเดือนระหว่างที่นาย ป. ไม่ได้มาปฏิบัติราชการระหว่างถูกลงโทษปลดออกจากราชการจนกว่ากรณีการดำเนินการทางวินัยใหม่ จะถึงที่สุด ซึ่งกรณีนี้เป็นไปตามประกาศ ก.ท. เรื่อง มาตรฐานทั่วไปเกี่ยวกับวิธีการจ่ายเงินเดือนพนักงานเทศบาลผู้ถูกสั่งพักราชการ ผู้ถูกสั่งให้ออกจากราชการไว้ก่อน ผู้ร้องทุกข์คำสั่งให้ออกจากราชการ ผู้อุทธรณ์คำสั่งปลดออกหรือไล่ออกจากราชการ พ.ศ. 2546 ข้อ ๔ ทั้งนี้ เทียบเคียงความเห็นคำพิพากษาศาลปกครองสูงสุด ที่ อ. 315/2549

11. ส่งเรื่องให้ดำเนินการทางวินัยตามหน้าที่และอำนาจกับ ก.ท.จ. ต.

- เห็นชอบให้ ก.ท.จ. นำแนวทางการลงโทษข้าราชการพลเรือนที่สำนักงาน ก.พ. ได้เรียบเรียงไว้จากกรณีการลงโทษระหว่างปี พ.ศ. 2540 - 2545 ตาม พระราชบัญญัติระเบียบข้าราชการพลเรือน พ.ศ. 2535
และระหว่างปี พ.ศ. 25๕2 - พ.ศ. 2560 ตามพระราชบัญญัติระเบียบข้าราชการพลเรือน พ.ศ. 2551 รวมทั้ง
ที่จะได้มีการเรียบเรียงเพิ่มเติมในอนาคตไปใช้เป็นแนวทางในการพิจารณาความผิดและกำหนดโทษของ ก.ท.จ.
และของเทศบาลต่อไป

12. การโอนพนักงานเทศบาลกรณีมีเหตุผลความจำเป็น

- เห็นชอบให้โอนจำนวน 1 ราย และยุติเรื่องจำนวน 1 ราย

.........................................................................

**สรุปผลการประชุม ก.อบต.**

**ครั้งที่ 9/๒๕66**

**เมื่อวันที่ 28 กันยายน 2566 เวลา 11.00 น.**

………………………..

 1. การคัดเลือกกรณีที่มีเหตุพิเศษที่ไม่จำเป็นต้องสอบแข่งขัน กรณีบรรจุบุคลากร
ในสังกัดองค์การบริหารส่วนตำบลที่ปฏิบัติงานในสถานการณ์การแพร่ระบาดของโรคติดเชื้อไวรัสโคโรนา 2019 เข้ารับราชการเป็นกรณีพิเศษ พ.ศ. 2565 (เพิ่มเติม)

- เห็นชอบร่างประกาศ ก.อบต. เรื่อง มาตรฐานทั่วไปเกี่ยวกับการคัดเลือกกรณีที่มีเหตุพิเศษ ที่ไม่จำเป็นต้องสอบแข่งขัน กรณีบรรจุบุคลากรในสังกัดองค์การบริหารส่วนตำบลที่ปฏิบัติงานในสถานการณ์การแพร่ระบาดของโรคติดเชื้อไวรัสโคโรนา 2019 (ฉบับที่ ..) พ.ศ. .... สาระสำคัญ คือ กำหนดตำแหน่งบุคลากรทางสาธารณสุขตามประกาศ ก.อบต. เรื่อง มาตรฐานทั่วไปเกี่ยวกับการคัดเลือกกรณีที่มีเหตุพิเศษ ที่ไม่จำเป็นต้องสอบแข่งขัน กรณีบรรจุบุคลากรในสังกัดองค์การบริหารส่วนตำบลที่ปฏิบัติงานในสถานการณ์การแพร่ระบาดของโรคติดเชื้อไวรัสโคโรนา 2019 เข้ารับราชการเป็นกรณีพิเศษ พ.ศ. ๒๕๖๕ เพิ่มเติมจำนวน 5 ตำแหน่ง ประกอบด้วย ผู้ช่วยแพทย์แผนไทย ผู้ช่วยนักกายภาพบำบัด ผู้ช่วยนักโภชนาการ ผู้ช่วยโภชนากร และผู้ช่วยเจ้าพนักงานทันตสาธารณสุข และกำหนดอำนาจหน้าที่คณะกรรมการคัดเลือก และรายละเอียด การดำเนินการคัดเลือกให้ชัดเจนมากยิ่งขึ้น

2. การแต่งตั้งคณะกรรมการตามประกาศ ก.ท. เรื่อง มาตรฐานทั่วไปเกี่ยวกับการคัดเลือกเพื่อเลื่อน และแต่งตั้งข้าราชการหรือพนักงานส่วนท้องถิ่นให้ดำรงตำแหน่งที่สูงขึ้นในสายงานวิทยาศาสตร์และเทคโนโลยี พ.ศ. 2562 ลงวันที่ 23 พฤษภาคม 2562 (เพิ่มเติม)

- เห็นชอบให้กำหนดรายชื่อสถาบันการศึกษาระดับอุดมศึกษาของรัฐในสาขาวิชาที่เกี่ยวข้อง หรือส่วนราชการระดับส่วนกลาง หรือส่วนภูมิภาค หรือองค์กรปกครองส่วนท้องถิ่นที่เกี่ยวข้องกับลักษณะงาน ของตำแหน่งที่ขอประเมินเพื่อพิจารณาแต่งตั้งเป็นคณะกรรมการประเมิน ผลงานทางวิชาการ หรือคณะกรรมการสัมภาษณ์ในระดับเชี่ยวชาญ ตามประกาศ ก.จ. ก.ท. และ ก.อบต. เรื่อง มาตรฐานทั่วไปเกี่ยวกับการคัดเลือก เพื่อเลื่อนและแต่งตั้งข้าราชการหรือพนักงานส่วนท้องถิ่นให้ดำรงตำแหน่งที่สูงขึ้นในสายงานวิทยาศาสตร์ และเทคโนโลยี พ.ศ. 2562 ลงวันที่ 23 พฤษภาคม 2562 ในตำแหน่งพยาบาลวิชาชีพ และนักวิชาการสาธารณสุข (เพิ่มเติม)

3. ขอพิจารณาปรับปรุงแก้ไขมาตรฐานกำหนดตำแหน่งหัวหน้าฝ่ายพัสดุและทรัพย์สิน

- ตามประกาศคณะกรรมการกลางข้าราชการและพนักงานส่วนท้องถิ่น เรื่อง มาตรฐานทั่วไปเกี่ยวกับเงินเพิ่มสำหรับตำแหน่งที่มีเหตุพิเศษ ตำแหน่งด้านพัสดุ พ.ศ. 2563 ข้อ 3 กำหนดให้นำหลักเกณฑ์ และคุณสมบัติของผู้ที่จะได้รับเงินเพิ่ม ตามระเบียบว่าด้วยเงินเพิ่มสำหรับตำแหน่งที่มีเหตุพิเศษ ตำแหน่งด้านพัสดุ พ.ศ. 2562 มาใช้โดยอนุโลม ทั้งนี้ ผู้มีสิทธิ หมายความว่า ข้าราชการผู้ดำรงตำแหน่งที่เกี่ยวกับการจัดซื้อจัดจ้าง หรือการบริหารพัสดุ และปฏิบัติงานด้านการจัดซื้อจัดจ้างหรือการบริหารพัสดุ ได้แก่ ตำแหน่งนักวิชาการพัสดุ เจ้าพนักงานพัสดุ และตำแหน่งอื่นที่คณะกรรมการกลางพนักงานส่วนตำบลกำหนด โดยความเห็น ของกระทรวงการคลัง และต้องเป็นผู้ผ่านการอบรมหลักสูตรมาตรฐานวิชาชีพด้านการจัดซื้อจัดจ้าง และการบริหารพัสดุภาครัฐตามที่กรมบัญชีกลางกำหนด และได้รับวุฒิบัตรด้านการจัดซื้อจัดจ้าง และการบริหารพัสดุจากกรมบัญชีกลาง

ประกอบกับหนังสือกรมบัญชีกลาง ด่วนที่สุด ที่ กค 0405.6/4242 ลงวันที่ 30 มกราคม 2563 แจ้งผลการตอบข้อหารือของสำนักงาน ก.จ. ก.ท. และ ก.อบต. กรณี ตำแหน่งผู้อำนวยการสำนัก/กอง/ส่วน/ฝ่าย... (ตำแหน่งสายงานด้านนักบริหารงานการคลัง) เป็นผู้ดำรงตำแหน่งหัวหน้าสายงานที่ได้รับการแต่งตั้งเป็นเจ้าหน้าที่หรือหัวหน้าเจ้าหน้าที่และปฏิบัติงานเกี่ยวกับการจัดซื้อจัดจ้างหรือการบริหารพัสดุ ถือเป็นผู้มีสิทธิได้รับเงินเพิ่มสำหรับตำแหน่งที่มีเหตุพิเศษ ตำแหน่งด้านพัสดุ หรือไม่นั้น กรณีนี้ หากพิจารณาตามคุณสมบัติของผู้มีสิทธิได้รับเงินเพิ่มสำหรับตำแหน่งที่มีเหตุพิเศษ ตำแหน่งด้านพัสดุ พ.ศ. 2562 แล้ว ผู้ดำรงตำแหน่งดังกล่าวไม่ถือว่าเป็นผู้มีสิทธิที่จะได้รับเงินเพิ่มสำหรับตำแหน่งเนื่องจากตำแหน่งผู้อำนวยการสำนัก/กอง/ส่วน/ฝ่าย... (ตำแหน่งสายงานด้านนักบริหารงานการคลัง) มิได้ดำรงตำแหน่งที่เกี่ยวกับการจัดซื้อจัดจ้าง หรือการบริหารพัสดุ (ตำแหน่งสายงานด้านพัสดุ) โดยตรง เนื่องจากลักษณะงานเป็นการปฏิบัติงานโดยทั่วไป ซึ่งมีหน้าที่และความรับผิดชอบหรือได้รับมอบหมายงานด้านการบริหารงานคลังหลายด้าน ที่มีงานด้านพัสดุ ที่ต้องรับผิดชอบเป็นส่วนหนึ่งเท่านั้น ประกอบกับตำแหน่งดังกล่าวเป็นตำแหน่งสายงานผู้บริหาร ซึ่งไม่เป็นไปตามวัตถุประสงค์ของกระทรวงการคลังที่กำหนดให้เฉพาะผู้ปฏิบัติงานในตำแหน่งนักวิชาการพัสดุ เจ้าพนักงานพัสดุ โดยตรงเท่านั้น เป็นผู้มีสิทธิได้รับเงินเพิ่มสำหรับตำแหน่งที่มีเหตุพิเศษ ตำแหน่งด้านพัสดุ ดังนั้น จึงไม่เห็นชอบ ที่จะปรับปรุงหรือกำหนดมาตรฐานกำหนดตำแหน่งเฉพาะหัวหน้าฝ่ายพัสดุและทรัพย์สิน (นักบริหารงานการคลัง) ให้แตกต่างจากนักบริหารงานการคลังในตำแหน่งอื่น ๆ หรือหัวหน้าฝ่ายอื่นในองค์กรปกครองส่วนท้องถิ่น แต่อย่างใด

4. การรับฟังความคิดเห็นร่างพระราชบัญญัติระเบียบบริหารงานบุคคลส่วนท้องถิ่น (ฉบับที่ ..) พ.ศ. ....

- เพื่อให้การรับฟังความคิดเห็นร่างพระราชบัญญัติระเบียบบริหารงานบุคคลส่วนท้องถิ่น (ฉบับที่..) พ.ศ. .... เป็นไปด้วยความเรียบร้อย จึงมีมติมอบหมายให้คณะอนุกรรมการด้านโครงสร้าง และอัตรากำลัง (อ.ก.จ.โครงสร้าง อ.ก.ท.โครงสร้าง และ อ.ก.อบต.โครงสร้าง) นำเรื่องนี้ไปพิจารณาก่อนนำเสนอ ก.จ. ก.ท. และ ก.อบต. พิจารณาต่อไป

5. หารือการนับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อนระดับสูงขึ้น

- เห็นชอบให้นับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อนระดับสูงขึ้น จำนวน 2 ราย ดังนี้

1. จ่าสิบเอก อาทิตย์ เศรษฐพงศ์ แทนหาร

2.นายฐิติกานต์ ศรีโพธิ์

6. การโอนพนักงานส่วนตำบลกรณีมีเหตุผลความจำเป็น

- เห็นชอบให้โอนจำนวน 1 ราย และยุติเรื่องจำนวน 4 ราย

.........................................................................